section_heading: Povijest
paragraph_text: Kroz povijest klub je bio nejednakih rezultata. Ipak bili su redoviti sudionik najvišeg razreda nizozemskog nogometa, Eredivisie, 1990-ih. Dali su talentirane igrače kao što su Kevin Hofland, Mark van Bommel i Fernando Ricksen koji su izrasli iz njihove omladinske škole. Ti su igrači poslije prešli u velike klubove kao PSV Eindhoven i Rangers i nastupali u nizozemskoj nogometnoj reprezentaciji. Treneri su također dobro prepoznavali talentirane igrače, pa su uzeli Wilfreda Boumu i Patricka Paauwea iz mladih kategorija PSV-a. Oba su se dobro razvila pod trenerom Bertom van Marwijkom, prije nego što su prešli u nizozemsku reprezentaciju i prešli u veće klubove. Trener van Marwijk poslije je prešao u Feyenoord.